Επίδραση του νερού σε μερικές φυσιολογικές παραμέτρους και στα ποιοτικά χαρακτηριστικά της παραγωγής της ποικιλίας Syrah:
Creators: name: Τσινίδης, Γεώργιος Κωνσταντίνου
Publisher: name: Aristotle University of Thessaloniki
Year: 2014
Subjects: Φυσιολογικές παραμέτρους
Ποιοτικά χαρακτηριστικά παραγωγής
Επίδραση νερου
Water effects
Berry quality
Physiological parameters

description: Στα πλαίσια αυτής της εργασίας μελετήθηκε, κατά το έτος 2011, η επίδραση της άρδευσης στην φυσιολογία, την αύξηση των βλαστικών και αναπαραγωγικών οργάνων και στην ωρίμανση της ράγας της ερυθρής οινοποιήσιμης ποικιλίας Syrah (Vitis vinifera L.). Το πείραμα διεξήχθη σε γραμμικό αμπελώνα στην περιοχή της Επανομής Θεσσαλονίκης, εμβολιασμένο στο υποκείμενο 1103P και σε αποστάσεις φύτευσης 1,2 x 2 m. Μελετήθηκαν τρεις διαφορετικές υδατικές δίαιτες σε πειραματικό σχέδιο τυχαιοποιημένων πλήρων ομάδων με 4 επαναλήψεις: α) άρδευση 100% της εξατμισοδιαπνοής της καλλιέργειας ETC (F), β) άρδευση 50% της ETC (D), γ) απουσία άρδευσης (N). Η παρακολούθηση της υδατικής κατάστασης της αμπέλου έγινε με μετρήσεις του πρωινού (ΨD) και του μεσημβρινού υδατικού δυναμικού του βλαστού και του φύλλου (ΨS και ΨL) με θάλαμο πίεσης, ενώ μετρήθηκαν και οι ανταλλαγές αερίων και παράμετροι του μικροκλίματος στις ίδιες χρονικές στιγμές. Στον τρυγητό και στο κλάδεμα αξιολογήθηκαν οι παράμετροι αύξησης των αναπαραγωγικών και βλαστικών οργάνων ενώ τα ποιοτικά χαρακτηριστικά των σταφυλιών καταγράφηκαν με εβδομαδιαίες μετρήσεις από τον περκασμό ως την πλήρη ωρίμανση. Το ΨD μειώθηκε με την αύξηση της υδατικής καταπόνησης, με σημαντικές διαφορές μεταξύ των επεμβάσεων ενώ παρόμοια τάση παρατηρήθηκε για τις τιμές του ΨS. Αντίθετα, το ΨL δεν διέφερε μεταξύ των επεμβάσεων και έπαιρνε τιμές μικρότερες από -2,00 MPa σε όλη τη διάρκεια της περιόδου μετρήσεων, υποδεικνύοντας μία μειωμένη ρύθμιση της υδατικής κατάστασης του φύλλου από τα στόματα. Σύμφωνα με τα αποτελέσματα της μελέτης των υδατικών σχέσεων στην ποικιλία Syrah, το ΨD (κυρίως) και δευτερευόντως το ΨS, αποτέλεσαν τους πιο αξιόπιστους δείκτες εκτίμησης της υδατικής κατάστασης της αμπέλου και μπορούν να χρησιμοποιηθούν για την παρακολούθηση προγραμμάτων ελλειμματικής άρδευσης. Ο ρυθμός διαπνοής (Ε) ήταν παρόμοιος μεταξύ των επεμβάσεων ενώ η στοματική αγωγιμότητα (gs) και ο ρυθμός καθαρής φωτοσύνθεσης (A) ήταν χαμηλότερος στα φυτά N σε σχέση με τα D και F. Από τις μετρήσεις των ανταλλαγών αερίων υπολογίστηκαν η εγγενής (ΑΧΝΕ=A/gs) και η στιγμιαία αποτελεσματικότητα χρήσης νερού (ΑΧΝΣ=A/E) οι οποίες έδειξαν αντίθετη απόκριση υπό την επίδραση υδατικής καταπόνησης υποδεικνύοντας ότι η χρήση της εγγενούς ΑΧΝ για την αξιολόγηση πρακτικών και γενοτύπων δεν αποδίδει πάντοτε με ακρίβεια το ισοζύγιο άνθρακα και νερού και ότι σε ξηροθερμικά κλίματα με αυξημένη διαφορά των μερικών πιέσεων των υδρατμών (VPD) κατά τις μεσημβρινές ώρες, είναι πιθανό οι αρδευόμενες επεμβάσεις να παρουσιάζουν πιο αποτελεσματική αξιοποίηση των υδατικών πόρων. Η άρδευση επηρέασε θετικά την αύξηση των βλαστών και της ράγας στην ποικιλία Syrah, καθώς στα πλήρως αρδευόμενα φυτά καταγράφηκαν οι υψηλότερες τιμές φυλλικής επιφάνειας, βάρος ξύλου κλαδέματος καθώς και οι υψηλότερες τιμές βάρους ράγας. Σε ό,τι αφορά τα ποιοτικά χαρακτηριστικά των σταφυλιών, παρατηρήθηκαν υψηλότερα επίπεδα σακχάρων στο γλεύκος καθώς και υψηλότερο pH στα σταφύλια προερχόμενα από τα μη αρδευόμενα φυτά. Ωστόσο, οι ανθοκυάνες καθώς και οι ολικές φαινόλες της ράγας ήταν υψηλότερες στις ράγες προερχόμενες από τα σταφύλια των φυτών της μεταχείρισης D, δείχνοντας ότι η υψηλότερη συγκέντρωση των φαινολικών ενώσεων στη συγκεκριμένη ποικιλία και περιοχή επιτυγχάνεται σε συνθήκες ήπιας υδατικής έλλειψης, πιθανώς λόγω βελτίωσης της ισορροπίας μεταξύ βλαστικής και αναπαραγωγικής αύξησης αλλά και του φωτεινού και θερμικού μικροκλίματος στο περιβάλλον των σταφυλιών.
description: Drought-induced changes in vine water relations and water use efficiency as well as vine growth and berry ripening were investigated in field-grown Syrah grapevines (Vitis vinifera L.) in Epanomi, Greece, during the 2011 season. Three irrigation regimes, replicated 3 times, were applied from berry set through harvest: full irrigation (F: 100% of crop evapotranspiration), deficit irrigation (D: 30% of crop evapotranspiration) and non-irrigated (N). Predawn (ΨD), stem (ΨS) and leaf (ΨL) water potentials and gas exchange parameters were measured on fully expanded, intact leaves per plot on differnet occasions during the growth period starting at berry set. Vine physiology and grape microclimate parameters were simultaneously measured as well. Vegetative and reproductive growth parameters were assessed at harvest and pruning respectively and berry ripening was monitored from veraison through harvest at weekly intervals. ΨD decreased with increasing drought, with significant differences among treatments. A similar trend was observed for midday ΨS, while midday ΨL did not differ among treatments and was inferior to -2.00 MPa throughout the study period. The results on water relations showed that ΨD (followed by ΨS) was the most reliable indicator of vine water status and should be preferably used for irrigation monitoring purposes. Transpiration rate was similar among treatments while stomatal conductance and net photosynthetic rate were lower in N than in irrigated vines. From the leaf gas exchange measurements, intrinsic (A/gs) and instantaneous (A/E) water-use efficiency (WUE) were calculated, showing an opposite trend with water restriction. This obervation showed that intrinsic WUE does not always provide accurate information on carbon and water balance and that, under semiarid conditions, instantaneous WUE is maximaized in irrigated vines. Ιrrigation levels affacted vine vegetative and reproductive growth, with higher leaf area, winter pruning weight and average berry weight in the fully irrigated (F) plants. Irrigation water levels also influenced grape ripening with highest juice brix and pH for the non-irrigated (N) vines. However, the deficit irrigated vines (D) presented the highst levels of phenolic compounds, compared to N and F, showing that a moderated deficit promoted secondary metabolism, possibly as a result of better vine balance and canopy microclimate.